Birgitte Price

Birgitte Price (født Bruun 29. april 1934 på Frederiksberg, død 17. juli 1997 i København) var en dansk skuespiller og teaterinstruktør.

Hun ble tidlig kjent for sin rolle som «Søs» i Far til fire-filmene på 1950-tallet.

Etternavnet Price fikk hun i giftermålet inngått 2. juni 1957 med teaterinstruktøren John Price. Hun var mor til komponist James Price og forfatter Adam Price.

Hun ligger begravet på Frederiksberg ældre kirkegård.

Karriere 
Birgitte Price tok eksamen i 1952 ved Ordrup Gymnasium, og innledet samme år sin skuespillerkarriere som statist i filmen Det store løb, som ble produsert av ASA-studioene. Sitt egentlige gjennombrudd fikk hun allerede året etter i Farlig ungdom. Deretter gikk hun på Det Kongelige Teaters elevskole i årene 1954-1956. Etter endt utdannelse ble hun fast ansatt ved Det Kongelige Teater, hvor hun var ansatt fram til 1965 og igjen fra 1970 til 1985.

I 1977 debuterte hun som instruktør på Strøghusteatret med tragedien Elektra av Evripides, og hun vendte stadig tilbake til instruktørgjerningen.

Birgitte Price var i perioden 1985–1989 sjef for TV-teatret i Danmarks Radio, i perioden 1991–1994 teatersjef på Det danske Teater og i perioden 1994–1996 skuespillersjef ved Det Kongelige Teater. Der var hun blant annet opphav til teatrets nyoppsetting av Heibergs Elverhøj i Ulvedalene i Jægersborg Dyrehave, som friluftsforestilling. Hun forlot stillingen på grunn av sykdom.

Hun fikk Henkel-Prisen i 1969, Tagea Brandts Rejselegat i 1972 og Olaf Poulsens Mindelegat i 1980. Hun var dessuten ridder av Dannebrogordenen.

Birgitte Price døde i 1997 etter lengre tids kamp mot brystkreft.

Filmografi 

 1952 – Det store løp
 1953 – Far til fire 
 1953 – Farlig ungdom
 1954 – Far til fire i sneen
 1954 – En sømand går i land
 1955 – Far til fire på landet
 1956 – Taxa K-1640 Efterlyses
 1956 – Far til fire i byen
 1957 – Far til fire og onkel Sofus
 1957 – Bundfald
 1958 – Mariannes bryllup
 1958 – Far til fire og ulveungerne
 1958 – Verdens rigeste pige
 1959 – Helle for Helene
 1964 – Don Olsen kommer til byen
 1965 – Pigen og millionæren
 1966 – Der var engang
 1967 – Ka' De li' østers? (TV-serie)
 1969 – Kys til højre og venstre
 1969 – Stine og drengene
 1972 – Man sku' være noget ved musikken

Referanser

Eksterne lenker 
 
 
 Danske film
 Birgitte Price – fra danskfilmogtv.dk
 Dansk Kvindebiografisk Leksikon
 Gravsted

Danske skuespillere
Danske teatersjefer
Dannebrogordenen
Mottakere av Tagea Brandts Rejselegat
Personer fra Frederiksberg